### Beslutning

Frode Christoffersen og Agnes Skov kunne tiltræde indstillingen i overensstemmelse med Magistratens anbefaling.

Klaus Andreasen og Mathias Andersen kunne tiltræde indstillingen, men foreslår at alle betaler fra første minut ved gadeparkering, og at taksten for erhvervsparkering hæves med 20 %, mod at man får adgang til at holde i de foreslåede zoner. Mathias Andersen foreslår ydermere, at erhverv kan reservere gadeparkering i arbejdstiden mod yderligere betaling.

Inger Poulsen, Kenny Mathiesen og Zenia Bech tog forbehold.

Redegørelse og initiativer i forlængelse af Parkeringspolitik 2018.

### Resumé

Parkeringsredegørelse 2019 giver en status på det samlede parkeringsudbud, udviklingen i bilejerskabet og biltrafikken. Parkeringsredegørelsen har også fokus på udnyttelse af byens gaderum og på udfordringer i forlængelse af Parkeringspolitik 2018. Det gælder især gæsteparkering for [adresse] beboere og erhvervsparkeringsordningen.

Indstillingen foreslår at justere begge ordninger. I forlængelse heraf søges der om bevilling til indkøb af nødvendigt materiel til håndtering af betalingsparkering.

### Indstilling

At 1) Parkeringsredegørelse 2019 tages til efterretning

At 2) Erhvervsparkeringsordningen ændres som beskrevet i afsnit 5.4 vedrørende særlige udfordringer med parkeringspolitik 2018.

At 3) Nye områder med 2-timers tidsbegrænsning og beboerparkering ændres som beskrevet i afsnit 5.4 vedrørende særlige udfordringer med parkeringspolitik 2018.

At 4) Anlægsbevilling og rådighedsbeløb på 6,0 mio. kr. godkendes til anskaffelse af p-automater samt de driftsmæssige konsekvenser heraf, jf. afsnit 7.

### Sagens forløb

16-01-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 20-01-2020 Magistraten

Fremsendes til [adresse] med bemærkning, at Magistraten i mødet den 20. januar 2020 anbefaler, at byrådet tiltræder Magistratsafdelingen for Teknik og Miljøs indstilling af 30. december 2020.

Yrsa Thorsen, Mathias Andersen og Josephine Lauridsen tog forbehold.

Borgmester Pete Jensen og rådmand Mik Jespersen deltog ikke i sagens behandling.

 22-01-2020 [adresse]
Fremsendes til Teknisk Udvalg til behandling i henhold til beslutning i byrådets møde den 22. januar 2020.
 03-02-2020 Teknisk Udvalg
Sagen blev udsat.
 04-03-2020 Teknisk Udvalg

Sagen blev udsat til næstkommende møde.

 09-03-2020 Teknisk Udvalg

Frode Christoffersen og Agnes Skov kunne tiltræde indstillingen i overensstemmelse med Magistratens anbefaling.

Klaus Andreasen og Mathias Andersen kunne tiltræde indstillingen, men foreslår at alle betaler fra første minut ved gadeparkering, og at taksten for erhvervsparkering hæves med 20 %, mod at man får adgang til at holde i de foreslåede zoner. Mathias Andersen foreslår ydermere, at erhverv kan reservere gadeparkering i arbejdstiden mod yderligere betaling.

Inger Poulsen, Kenny Mathiesen og Zenia Bech tog forbehold.

 11-03-2020 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 11. marts 2020 har vedtaget Magistratens indstilling i overensstemmelse med erklæring fra Teknisk Udvalg af 9. marts 2020.

Socialistisk Folkepartis byrådsgruppe kunne tiltræde indstillingen men ikke At 2 og 3. I At 4 tager Socialistisk Folkepartis Folkeparti forbehold for driftsmæssige konsekvenser, men kan tiltræde delen om anskaffelse af p-automater.

Enhedslisten de Rød-Grønnes og Alternativets byrådsgrupper kunne tiltræde indstillingen, men ikke At 2, 3 og 4.

Dansk Folkepartis byrådsgruppe kunne tiltræde indstillingen, men ikke At 3.